এই পরিস্থিতিতে বিশ্বের অনেক দেশ চাইছে বাংলাদেশের ওষুধ কোম্পানি যেন তাদের দেশে গিয়ে ওষুধ তৈরি করে। আগ্রহী দেশগুলো নিশ্চয়তা দিচ্ছে, বাংলাদেশের ওষুধ কোম্পানি তাদের দেশে কারখানা খুলতে চাইলে কারখানার জমি, কাঁচামাল, বিনিয়োগের অভাব হবে না। যত রকম সুবিধা প্রয়োজন তার সব রকম সুবিধার নিশ্চয়তা দেওয়া হচ্ছে। কিন্তু এক্ষেত্রে আপত্তি আছে বাংলাদেশ সরকারের। সরকার মনে করে ওষুধ শিল্পের উন্নতিতে দেশেরই লাভ। কারণ দেশের ওষুধ কোম্পানিকে বিদেশে কারখানা করতে দিয়ে দেশে কর্মসংস্থান, বিদেশি মুদ্রার আয় বাড়া ও সস্তায় ওষুধ পাওয়ার সুযোগ সরকার হাতছাড়া করতে চায় না।